ПРОТОКОЛ № 42
от заседанието на Комисия „Международна дейност” на ВСС, 
проведено на 04.11.2015 г.

	Днес, 04.11.2015 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев 
				       Милка Итова 

	На заседанието присъства експертния сътрудник на комисията: Аделина Кандова – главен експерт в дирекция „Международна дейност”.

ДНЕВЕН РЕД:

1. ОТНОСНО:  Писмо от Министерство на правосъдието с приложен въпросник във връзка с предприетите на национално ниво действия за прилагане на Препоръка CM/Rec(2010)12 относно съдиите: независимост, ефективност и отговорности.

Комисия „Международна дейност”
Р Е Ш И:

1.1  ПРЕПРАЩА въпросника относно предприетите на национално ниво действия за прилагане на Препоръка CM/Rec(2010)12 относно съдиите: независимост, ефективност и отговорности за отговори по компетентност със срок до 20 ноември на следните комисии на ВСС:  
- „Глава II - Външна независимост“ - на комисия „Публична комуникация“  
- „Глава III - Вътрешна независимост“ – на комисия „Професионална етика и превенция на корупцията“ и Комисия по правни въпроси
- „Глава VI - Статут на съдиите“, раздели „Подбор и кариерно развитие“ и „Заемане на длъжност и несменяемост“ - на Комисия по предложенията и атестирането на съдии, прокурори и следователи
	- „Глава VI - Статут на съдиите“, раздел „Възнаграждение“ - на Комисия „Бюджет и финанси“ 
	- „Глава VI - Статут на съдиите“, раздел „Обучение“ - на Комисия "Професионална квалификация, информационни технологии и статистика"
	- „Глава VI - Статут на съдиите“, раздел „Оценяване“ – на Комисия по предложенията и атестирането на съдии, прокурори и следователи и Комисия по правни въпроси 
- „Глава VII - Задължения и отговорности“, раздел „Задължения“ – на Комисия "Професионална етика и превенция на корупцията
- „Глава VII - Задължения и отговорности“, раздел „Отговорности и дисциплинарни процедури“  – на Комисия по дисциплинарните производства
- „Глава VIII - Етика на съдиите“ – на Комисия "Професионална етика и превенция на корупцията

1.2 ИЗПРАЩА на Националния институт на правосъдието за отговори по компетентност на „Глава VI - Статут на съдиите“, раздел „Обучение“ от въпросника относно предприетите на национално ниво действия за прилагане на Препоръка CM/Rec(2010)12 относно съдиите: независимост, ефективност и отговорности, със срок за отговор до 20 ноември 2015 г.. 

1.3 ВЪЗЛАГА на експертите от дирекция „Международна дейност“ да изготвят отговорите на „Глава I - Общи аспекти на независимостта на съдебната власт“ и „Глава IV - Съвети на съдебната власт“, както и отговорите на „Глава V - Независимост, ефективност и ресурси“ като направят справка с отговорите, предоставени за 6-ти цикъл за оценка (2012-2014) на Европейската комисия за ефективност на правосъдието (CEPEJ) и, при необходимост, да ги актуализират със съдействието на експертни сътрудници на други комисии на ВСС.

1.4 След получаване на отговорите, попълненият въпросник да бъде предоставен на всички постоянни комисии на ВСС за окончателен преглед, коментари и допълнения.

2. ОТНОСНО: Предложение за провеждане на заседание на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес”.

Комисия „Международна дейност”
Р Е Ш И:

2.1 СВИКВА заседание на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправдано забавяне на наказателния процес” на 16 ноември 2015 г. от 14.00 ч.

2.2 ВЪЗЛАГА на експертите от дирекция „Международна дейност” да изпратят покани до членовете на работната група, като отправят и молба за представяне на предложения, които да бъдат обсъдени по време на заседанието. 

3. ОТНОСНО: Предложение за организиране на среща на Групата на председателите на постоянните комисии на ВСС.

Комисия „Международна дейност”
Р Е Ш И:

3.1 ОРГАНИЗИРА среща на председателите на постоянните комисии на ВСС на 9 ноември 2015 г. от 13.30 часа, на която ще бъдат обсъдени посочените по-горе въпроси. 
3.2 Решението да се изпрати на председателите на постоянните комисии на ВСС, заедно с дневен ред и материали за срещата.

4. ОТНОСНО: Получена кандидатура за национално лице за контакт за Националната съдебната мрежа по граждански и търговски дела в Република България – търговски дела  

Комисия „Международна дейност”
Р Е Ш И:

4.1 ПРИЕМА ЗА СВЕДЕНИЕ кандидатурата на Валентина Тотева Бошнякова-Събинска, съдия в Окръжен съд - гр. Смолян, за национално лице за контакт за Националната съдебната мрежа по граждански и търговски дела в Република България в частта за търговски дела.  
 
4.2 УДЪЛЖАВА срока на обявения конкурс за национално лице за контакт за Националната съдебната мрежа по граждански и търговски дела в Република България в частта за търговски дела до 17 ч. на 30 ноември 2015 г.

4.3 ВЪЗЛАГА на експертите от дирекция „Международна дейност” да изготвят и публикуват обявата в Раздел „Съобщения” на интернет страницата на ВСС.

5. ОТНОСНО: Извлечение от решение на комисия „Публична комуникация” по протокол № 35/26.10.2015 г. относно попълнен въпросник за информационното табло на Европейския съюз в областта на правосъдието за 2016 г. в частта „Комуникационни политики на съдилищата”.

Комисия „Международна дейност”
Р Е Ш И:
5.1 ПРЕПРАЩА ОТНОВО въпросника за информационното табло на Европейския съюз в областта на правосъдието за 2016 г. в частта „Комуникационни политики на съдилищата” на КПКИТС за попълване на таблица 11.

6. ОТНОСНО: Извлечение от решение на Комисия по анализ и отчитане степента на натовареност на органите на съдебната власт по протокол № 36/29.10.2015 г. относно информация за осъщественото работно посещение в Република Хърватия в периода 21-24 октомври 2015 г.

Комисия „Международна дейност”
Р Е Ш И:
	
6.1 ВЪЗЛАГА на експертите от дирекция „Международна дейност” да организират извършването на превод от хърватски на български език на предоставената информация за осъщественото работно посещение в Република Хърватия в периода 21-24 октомври 2015 г.

7. ОТНОСНО: Извлечение от решение на комисия „Съдебна администрация” по протокол № 44/28.10.2015 г. относно въпроси свързани с провеждането на работната среща на тема „Мерки по оптимизиране щата на съдебните служители в органите на съдебната власт”.

Комисия „Международна дейност”
Р Е Ш И:

7.1 ПРИЕМА ЗА СВЕДЕНИЕ извлечение от решение на комисия „Съдебна администрация” по протокол № 44/28.10.2015 г. относно въпроси свързани с провеждането на работната среща на тема „Мерки по оптимизиране щата на съдебните служители в органите на съдебната власт”. Информацията е изпратена на ЕМСС от дирекция „Международна дейност”.
7.2 Възлага на експертите на дирекция „Международна дейност” след получаване на отговорите от ЕМСС да извършат превод, който да се предостави на Комисия „Съдебна администрация” на ВСС.

8. ОТНОСНО: Промяна в състава на Съвет за координиране действията на органите на съдебната власт по участие в международни проекти и програми към ВСС, определен с решение на ВСС по т. 34 от протокол №46/10.09.2015 г. 

МОТИВИ: Съгласно решението на ВСС по т. 69 от протокол №38/02.07.2015 г. е създаден Съвет за координиране действията на органите на съдебната власт по участие в международни проекти и програми, в който са включени ВСС, ВАС, ВКС, НИП, ПРБ и ИВСС. 
С решението на ВСС по т. 34 от протокол №46/10.09.2015 г. е определен поименния състав на Съвета. Във връзка с избора на г-жа Таня Райковска за конституционен съдия е получено писмо от председателя на Върховния касационен съд Лозан Панов с вх. № 11-01-133/22.10.2015 г., с което се предлага като неин заместник в Съвета да се включи г-жа Маргарита Пазвантова – главен секретар на ВКС.

Комисия „Международна дейност”
Р Е Ш И:

8.1 ПРИЕМА за сведение писмото с вх. № 11-01-133/22.10.15 г. от председателя на ВКС.

8.2 Предложението за промяна в състава на Съвета за координиране действията на органите на съдебната власт по участие в международни проекти и програми, касаеща представителя на ВКС да се внесе на заседание на ВСС.

9. ОТНОСНО: Доклади относно участие на Албена Марчева Ботева – заместник на председателя на Софийски районен съд, и Пламен Стоянов Георгиев – съдия в Районен съд-Хасково, в Международна конференция „Съдилища и комуникация“ за периода  14-17 октомври 2015 г. в гр. Будапеща, Унгария.  

Комисия „Международна дейност”
Р Е Ш И:

9.1 ПРИЕМА ЗА СВЕДЕНИЕ доклада от Албена Марчева Ботева – заместник на председателя на Софийски районен съд, и Пламен Стоянов Георгиев – съдия в Районен съд-Хасково, относно участие в Международна конференция „Съдилища и комуникация“, проведена в периода 14-17 октомври 2015 г. в гр. Будапеща, Унгария.

9.2 ДОКЛАДИТЕ да бъдат внесени на заседание на ВСС за запознаване.

10. ОТНОСНО: Доклад относно участие на Богдана Желявска – съдия в Софийски градски съд, национално лице за контакт за Националната съдебна мрежа по граждански и търговски дела в Република България - граждански дела, в 56-та среща на националните лица за контакт на Европейската съдебна мрежа по граждански и търговски дела за периода  15-16 октомври 2015 г. в гр. Брюксел, Белгия.  

Комисия „Международна дейност”
Р Е Ш И:

10.1 ПРИЕМА ЗА СВЕДЕНИЕ доклада от Богдана Желявска – съдия в Софийски градски съд, национално лице за контакт за Националната съдебна мрежа по граждански и търговски дела в Република България - граждански дела, относно участие в 56-та среща на Европейската съдебна мрежа по граждански и търговски дела, проведена в периода 15-16 октомври 2015 г. в гр. Брюксел, Белгия.

10.2 ДОКЛАДИТЕ да бъдат внесени на заседание на ВСС за запознаване.

11. ОТНОСНО: Решение по протокол № 54/27.10.2015 г., т. Р-11 от заседание на Комисия по предложенията и атестирането относно справка за броя на командированите магистрати в международни и европейски институции към 03.11.2015 г.

Комисия „Международна дейност”
Р Е Ш И:

11.1 ВЪЗЛАГА на експертите на дирекция „Международна дейност”  да допълнят информацията в изготвената справка за броя на командированите магистрати в международни и европейски институции към 03.11.2015 г. относно това по какъв ред са командировани магистратите.
11.2 ИЗПРАЩА окончателната справка за броя на командированите магистрати в международни и европейски институции към 03.11.2015 г. на Комисия по предложенията и атестирането.

12. ОТНОСНО: Участие на Соня Найденова - представляващ ВСС и член на Изпълнителния борд на ЕМСС, в срещата на Борда, която ще се проведе на 23 ноември 2015 г. в гр. Брюксел, Белгия 

Комисия „Международна дейност”
Р Е Ш И:

12.1 ПРЕДЛАГА на ВСС да командирова Соня Найденова  - член на Изпълнителния борд за участие в срещата на борда на 23 ноември 2015 г., за периода 23-24 ноември 2015 г. в гр. Брюксел, Белгия.

12.2 Пътните разходи, разходите за нощувка, разходите за дневни пари, както и разходите за медицинска застраховка са за сметка на ВСС.

12.3 Изпраща преписката на комисия „Бюджет и финанси” за сведение и по компетентност.

Предложението ще бъде внесено на заседание на ВСС на 12.11.2015 г. 

13. ОТНОСНО: Разпределение на експертната подкрепа във връзка с проектите на ЕМСС.

Комисия „Международна дейност”
Р Е Ш И:

13.1 ВЪЗЛАГА на директора на дирекция „Международна дейност” на ВСС да  организира разпределението на експертите от дирекцията по съответните проектни екипи на ЕМСС с оглед улесняване работата на членовете на ВСС във връзка с участието им в проектните екипи на мрежата.

14. ОТНОСНО: Изготвяне на вътрешни правила за възлагане на писмените преводи.

Комисия „Международна дейност”
Р Е Ш И:

14.1 ВЪЗЛАГА на експертите от дирекция „Международна дейност” на ВСС да  разработят Вътрешни правила за реда и организацията при извършване на писмени и устни преводи за нуждите на ВСС в съответствие с препоръката на комисия „Бюджет и финанси” на ВСС.

Т. РАЗНИ:

15. ОТНОСНО: Предложение от Незабравка Стоева и Юлия Ковачева – членове на ВСС и координатори по Проект 1 „Независимост и отчетност” на ЕМСС относно провеждане на среща на диалоговата група на 20.11.2015 г. в гр. Мадрид, Испания.
 
Комисия „Международна дейност”
Р Е Ш И:

15.1  Определя за участие в срещата на диалоговата група в гр. Мадрид Испания за периода 19-21 ноември 2015 г.:
1. Юлия Ковачева – член на ВСС;
2. ............................- преводач от български на английски и обратно.
3..............................- един представител на професионалните съдийски организации в страната, след получени предложения от Съюза на административните съдии, Съюза на съдиите в България и Българската съдийска асоциация.
15.2 Да се изпратят писма до Съюза на административните съдии, Съюза на съдиите в България и Българската съдийска асоциация с молба да предложат по един представител за участие в срещата на диалоговата група на 20.11.2015 г. в гр. Мадрид, Испания. 

15.3 След получаване на предложенията от Съюза на административните съдии, Съюза на съдиите в България и Българската съдийска асоциация, предложението да се разгледа на ВСС на 12.11.2015 г. за определяне на един представител.

15.4. Разходите за нощувки, дневни пари, медицински застраховки и хонорар на преводача са за сметка на ВСС.

15.4 Изпраща преписката на комисия «Бюджет и финанси» за сведение и по компетентност.

Предложението да се внесе за разглеждане в заседание на ВСС на 12.11.2015 г.

16. ОТНОСНО: Доклад от Незабравка Стоева, Каролина Неделчева и Юлиана Колева – членове на ВСС относно участието им в първата съвместна среща на проектните екипи на ЕМСС за 2015-2016 г. в гр. Париж, Франция, за периода 23-26 септември 2015 г.

Комисия „Международна дейност”
Р Е Ш И:

16.1 ПРИЕМА ЗА СВЕДЕНИЕ Доклад от Незабравка Стоева, Каролина Неделчева и Юлиана Колева – членове на ВСС относно участието им в първата съвместна среща на проектните екипи на ЕМСС за 2015-2016 г. в гр. Париж, Франция, за периода 23-26 септември 2015 г.

16.2 ДОКЛАДЪТ да бъде внесен на заседание на ВСС за запознаване.

17. ОТНОСНО: Извлечение от решение на комисия „Публична комуникация” по протокол № 35/26.10.2015 г. относно направено запитване до секретариата на Европейската мрежа на съдебните съвети за отговор от членовете и наблюдателите на ЕМСС за механизма на формиране на възнагражденията на (съдиите)магистратите.

Комисия „Международна дейност”
Р Е Ш И:

17.1 ПРИЕМА ЗА СВЕДЕНИЕ извлечение от решение на комисия „Публична комуникация” по протокол № 35/26.10.2015 г. относно направено запитване до секретариата на Европейската мрежа на съдебните съвети за отговор от членовете и наблюдателите на ЕМСС за механизма на формиране на възнагражденията на (съдиите)магистратите. Въпросите са изпратени на ЕМСС.

17.2 ДА СЕ ПРЕДОСТАВИ получената информация в отговор на всички постоянни комисии на ВСС.

18. ОТНОСНО: Писмо от Надежда Йорданова – началник на кабинета на министъра на правосъдието относно експертна мисия на Европейската комисия в България по Механизма за сътрудничество и оценка (МСО) в периода 2 - 4 декември 2015 г.

Комисия „Международна дейност”
Р Е Ш И:

18.1 Приема за сведение писмото от Надежда Йорданова – началник на кабинета на министъра на правосъдието относно експертна мисия на Европейската комисия в България по Механизма за сътрудничество и оценка (МСО) в периода 2 - 4 декември 2015 г.

           ПРЕДСЕДАТЕЛ НА
                                                     КОМИСИЯ „МЕЖДУНАРОДНА ДЕЙНОСТ”:/П/
		СОНЯ НАЙДЕНОВА